חוק הפחתת הגירעון והגבלת ההוצאה התקציבית (תיקון מס' 23 - הוראת שעה), התשפ"ג-2023 
הצעת חוק ממשלתית, הכנסת ה-25
פורסם: ספר החוקים, חוברת 3044, עמ' 146, 2023-05-28T00:00:00+03:00
החוק מגדיל באופן חד-פעמי בשנים 2023 ו-2024 את סכום ההוצאה הממשלתית המותרת באופן שמשקף את האצת האינפלציה בשנת 2022, על ידי שינוי אופן ההצמדה לצורך חישוב סכום ההוצאה הממשלתית המותרת: בשנת 2023 שיעור ההצמדה יהיה ממוצע מדד המחירים לצרכן בשנת 2022, ובשנת 2024 שיעור ההצמדה יהיה ממוצע מדד המחירים לצרכן בשלוש השנים שקדמו לאותה שנה. כמו כן, בשל שינוי אופן ההצמדה האמור, בשנים 2026 ו-2027, נקבע כי ינוכה הרכיב שהתווסף לשנים 2023 ו-2024 כך שלא ייספר פעמיים וכדי לא להביא לסטייה משמעותית מתוואי גידול מגבלת ההוצאה הממשלתית.